Ongeluk eis Olimpiese langafstandatleetMbulaeni Mulaudzi Foto: all-athletics.com Die Olimpiese silwermedalje-langafstandatleet Mbulaeni Mulaudzi is Vrydag in ŉ motorongeluk oorlede. “Fikile Mbalula, minister van sport, het pas die nuus ontvang oor die afsterwe van Suid-Afrika se 800m-ikoon,” het sy kantoor in ŉ verklaring gesê. Hy was 34 jaar oud. Dit is nog nie duidelik waar die ongeluk gebeur het nie. Meer besonderhede oor die ongeluk sal bekend gemaak word sodra Mbalula met die familie vergader het. Mulaudzi het in 2004 die silwer medalje gewen tydens die Olimpiese Spele in Griekeland. Khotso Mokoena, mede-atleet en Olimpiese silwermedalje-verspringatleet, het sy medelye op Twitter betoon: “Ek het ŉ broer, ŉ vriend, ŉ kampioen verloor! Hartseer nuus vir my siel! Ek gaan jou mis, broer! RIV…”